Diari Oficial de la Generalitat Valenciana


Sumari del DOGV 9272, del 07-02-2022 (2022/823)

RESOLUCIÓ de 27 de gener de 2022, de la Presidència del Consorci Hospital General Universitari de València (CHGUV), per la qual es resol el procés d'avaluació de l'acompliment de la dirección de la Secció d'Anestesiologia i Reanimació (perfil: cures crítiques), corresponent a la convocatòria CM/02/2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9272

Data del DOGV
:   07-02-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/823


Data del document
:   27-01-2022

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 27 de gener de 2022, de la Presidència del Consorci Hospital General Universitari de València (CHGUV), per la qual es resol el procés d'avaluació de l'acompliment de la dirección de la Secció d'Anestesiologia i Reanimació (perfil: cures crítiques), corresponent a la convocatòria CM/02/2017. [2022/823]  
Les bases generals per a la provisió de places que comporten direcció, aprovades per resolució de la Presidència del CHGUV de data 15 de gener de 2018 (DOGV 8245, d'01.03.2018), regulen en la base 18a aquest procés d'avaluació, a l'efecte de continuïtat en l'acompliment de la plaça de direcció en l'àmbit del CHGUV.  
L'esmentada base 18a és d'aplicació a la direcció inclosa en el procés d'avaluació que ara es resol, de conformitat amb el que estableix la disposició transitòria de les esmentades bases generals.  
Així doncs, la direcció objecte d'aquesta avaluació la va resoldre la Presidència del CHGUV per Resolució de data 10 d'octubre de 2017 (DOGV 8153, 20.10.2017), i es va nomenar Eva M. Mateo Rodríguez per a l'acompliment de la plaça. La resolució esmentada determina que el nomenament té caràcter temporal i es troba sotmés a avaluació quadriennal de l'acompliment a l'efecte de la seua continuïtat, i estableix que la persona interessada haurà de presentar durant el mes de novembre de 2021 la documentació corresponent referida al període novembre de 2017 a octubre de 2021, tots dos inclusivament, circumstància que s'ha realitzat dins del termini i en la forma escaient.  
A aquest efecte, en els termes establits en les esmentades bases generals, s'ha portat a terme aquest procés d'avaluació, de la direcció assistencial exercida de manera efectiva durant el període establit de quatre anys per Eva M. Mateo Rodríguez.  
La comissió d'avaluació nomenada a aquest efecte, mitjançant una resolució de la Presidència del CHGUV de 4 de gener de 2022 (DOGV 9254, 12.01.2022), ha informat respecte de la persona candidata i ha proposat la seua continuïtat d'allò que figura en l'annex d'aquesta resolució.  
En conseqüència amb això, i d'acord amb la proposta de la comissió d'avaluació, i amb les atribucions de l'apartat primer de l'Acord de 12 de desembre de 2003, del Consell de Govern, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València, la Presidència del CHGUV, resol:  
  
Confirmar la persona que figura en l'annex d'aquesta resolució, en l'acompliment de la plaça que s'hi indica.  
El nomenament té caràcter temporal i es troba sotmés a avaluació quadriennal de l'acompliment, als efectes de continuïtat, en els termes previstos en les bases generals de provisió de places de direcció aprovades per la Resolució de 15 de gener de 2018, de la Presidència del CHGUV (DOGV 8245 d'01.03.2018).  
A aquest efecte, la persona interessada haurà de presentar en la data que s'indica en aquest annex, i referida al període que s'hi assenyala, la documentació i el projecte-memòria establits en la base 18a de les bases generals esmentades. En cas de no fer-ho així, es considerarà que renuncia a participar en el procés d'avaluació i, en conseqüència, a la continuïtat en la plaça.  
La Direcció de Recursos Humans realitzarà els actes administratius oportuns per a l'eficàcia d'aquesta resolució.  
Contra aquest acte que esgota la via administrativa, es pot interposar potestativament recurs de reposició davant aquest mateix òrgan, en el termini d'un mes a comptar des de l'endemà de la publicació o, directament, recurs contenciós administratiu en el termini de dos mesos a comptar de la mateixa manera, davant el jutjat contenciós administratiu competent, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú; així com en els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 27 de gener de 2022.- La presidenta del CHGUV i consellera de Sanitat Universal i Salut Pública: Ana M. Barceló Chico.